text: 9 Diosta serviqkunaqa manan chayraykuchu manchasqa kawsanchis. Astawanqa llakikunchis Diospa sutin ch'uyanchasqa kananmanta, paylla kamachinanpaq derechoyoq kasqanmantawan, manan qespichisqa kananchismantachu. Jehová Diosmi askha kutipi nirqan: ‘Diospuni kasqaytan yachankichis', nispa (Eze. 6:7). Maytapunin munashanchis Ezequiel libropi profecía hunt'akunanta, chaymantapas manan iskayanchischu Diosqa ‘pay manchakuqkunata sasachakuymanta qespichisqanta' (2 Ped. 2:9). Chaykamaqa, tukuy atisqanchista ruwasun iñiyninchispi allin kanapaq, imaña kaqtinpas Jehová Diospaq hunt'aq sonqo kanapaq. Chaypaq, ¿imatan ruwananchis? Diosmantan mañakunanchis, Bibliata estudiananchis, chaypi yuyaymanananchis, Diospa Gobiernonmantataq willananchis, chhaynapin wiñay kawsay suyakuyninchis ‘allin takyasqa' kanqa (Heb. 6:19; Sal. 25:21).